text: Annette Vilhelmsen sender penge til Vejle
  16 september 2013 kl. 13.50
  Socialministeren bevilger 100.000, der skal bruges til at gøre livet bedre for de gamle i Vejle.
  De 100.000 skal gå til et projekt, der har til formål at give beboerne i Sørensen Parkens Plejeboliger i Vejle en mere aktiv og glad hverdag.
  - For mange ældre kan det være en stor omvæltning i hverdagen at flytte i en plejebolig. Mange er afhængige af hjælp f.eks. til at komme ud i naturen, når de ønsker det. Nogle ældre oplever desuden, at der kan være langt mellem aktiviteter i hverdagen, som giver mulighed for samvær med andre beboere eller pårørende, siger social-, børne- og integrationsminister Annette Vilhelmsen.
  Beboerne kan se frem til busture, madlavning, motion og musik.
  